ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
உச்சநீதிமன்றத்தில் இளநிலை மொழிபெயர்ப்பாளர் பதவிக்கு ஆன்லைன் விண்ணப்பங்கள் வரவேற்கப்படுகின்றன
உச்சநீதிமன்றத்தில் இளநிலை மொழிபெயர்ப்பாளர் பதவிக்கு ஆன்லைன் விண்ணப்பங்கள் வரவேற்கப்படுகின்றன.
இந்தப் பதவிக்கு விண்ணப்பிக்க விரும்புவோர் வயது 01.01.2021 அன்று 32-க்கு கீழ் இருக்க வேண்டும். இடஒதுக்கீட்டு பிரிவினருக்கு அரசு விதிகளின்படி வழக்கமான தளர்வு அளிக்கப்படும்.
விண்ணப்பதாரர் அரசு அல்லது பிரபல தனியார் நிறுவனங்களில் ஆங்கிலத்திலிருந்து மாநில மொழிக்கும், மாநில மொழியிலிருந்து ஆங்கில மொழிக்கும் மொழிபெயர்ப்பு செய்த இரண்டாண்டு அனுபவத்துடன் இருக்க வேண்டும். இத்துடன் இந்த இரு மொழிகளிலும் கணினி சார்ந்த திறன் இருக்க வேண்டும்.
தமிழ், தெலுங்கு, கன்னடம், மலையாளம், அசாம், பெங்காலி, உருது, குஜராத்தி, மராத்தி, மணிப்புரி, ஒடியா, பஞ்சாபி ஆகிய மொழிகளில் தலா 2 பதவிகளுக்கும், நேபாளி மொழியில் ஒரு பதவிக்கும் விண்ணப்பங்கள் வரவேற்கப்படுகின்றன. ரூ.44,900-த்துடன் இதர படிகளும் சேர்த்து மொத்த ஊதியம் தோராயமாக மாதத்திற்கு ரூ.76,908 ஆக இருக்கும்.
பதவியிடங்களின் எண்ணிக்கை தோராயமானது, நிர்வாக காரணங்களால் அதிகரிக்கவோ, குறையவோ கூடும்.
ஆன்லைன் மூலமாக 14.05.2022 இரவு மணி 11.59 வரை விண்ணப்பங்களை அனுப்பலாம். விண்ணப்பங்கள் மற்றும் இதர விவரங்களை அறிவதற்கான இணையதளம் www.sci.gov.in
இந்த தகவலை உச்சநீதிமன்ற பதிவாளர்  வெளியிட்டுள்ளார்.
பெண்கள் மற்றும் குழந்தை நலன் அமைச்சகம்
எல்லைப் பகுதிகளில் குழந்தைக் கடத்தலை தடுக்க உள்கட்டமைப்புகளை உருவாக்க அரசு திட்டம்
இளம் பெண்கள் குறிப்பாக பெண் குழந்தைகள் உள்பட கடத்தலில் பாதிக்கப்பட்டவர்களுக்கு பாதுகாப்பு மற்றும் மறுவாழ்வு இல்லங்களை அமைக்க எல்லைப் பகுதிகளில் உள்ள மாநிலங்கள்/ யூனியன் பிரதேசங்களுக்கு நிதி உதவி வழங்க அரசு முடிவு செய்துள்ளது. வீடுகள் தங்குமிடம், உணவு, உடை, ஆலோசனை, ஆரம்ப சுகாதார வசதிகள் மற்றும் பிற அன்றாடத் தேவைகள் போன்ற சேவைகளை அரசு வழங்கும்.
வாத்சல்யா திட்ட வழிகாட்டுதல்களின்படி, இப்படிக் கடத்தப்பட்டோரின் நலன் காப்போரை அடையாளம் கண்டறிய, பாதிக்கப்பட்ட சிறுமிகள் குழந்தைகள் நல ஆணையத்தின் முன்பு ஆஜர்படுத்தப்படுவார்கள், அதன்படி, மாநிலங்கள்/யூனியன் பிரதேசங்கள் தேவையானதைச் செய்யுமாறு கோரப்படும்.
நாட்டின் ஒவ்வொரு மாவட்டத்திலும் மனித கடத்தல் தடுப்பு பிரிவுகளை அமைப்பதற்கு/ வலுப்படுத்த நிர்பயா நிதியின் கீழ் அனைத்து மாநிலங்கள்/ யூனியன் பிரதேசங்களுக்கும் மத்திய அரசு நிதி வழங்கியுள்ளது. கூடுதலாக, எல்லைப் பாதுகாப்புப் படைகளுக்கும் நிதியுதவி வழங்கப்பட்டுள்ளது. இன்றுவரை, 30 எல்லைக் காவல் படைகள் உட்பட 788 மனிதக் கடத்தல் தடுப்பு அலகுகள் செயல்படுகின்றன.
ஆட்களைக் கடத்தி நாட்டிற்குள் கொண்டு வருவதில் இந்தியா இலக்கு நாடாக உள்ளது. இந்தியாவில் சிறந்த வாழ்க்கை, வேலை ஆகிய போர்வையில், நேபாளம், பங்களாதேஷ் மற்றும் மியான்மர் ஆகிய நாடுகளிலிருந்து பெண்களும் சிறுமிகளும் கடத்தப்படுகின்றனர். அவர்களில் பெரும்பாலோர் 18 வயது நிறைவடையாத பெண்கள்/இளைய வயதுடைய பெண்கள். அவர்கள் இந்தியாவிற்கு வந்த பிறகு விற்கப்பட்டு, வணிகரீதியான பாலியல் தொழிலில் தள்ளப்படுகிறார்கள்.
இந்தப் பெண்கள் பெரும்பாலும் மும்பை டெல்லி, ஹைதராபாத் போன்ற முக்கிய நகரங்களை அடைகிறார்கள், அங்கிருந்து அவர்கள் நாட்டிற்கு வெளியே அழைத்துச் செல்லப்பட்டு முக்கியமாக மத்திய கிழக்கு மற்றும் தென்கிழக்கு ஆசியாவில் கொண்டு சேர்க்கப் படுகிறார்கள் இதனால்தான், இந்த நாடுகளின் எல்லையோர மாநிலங்கள் அதிக விழிப்புடன் இருக்க வேண்டும் என வலியுறுத்தப்படுகிறது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1938648
தகவல் மற்றும் ஒலிபரப்பு அமைச்சகம்
ஜம்முவில் உள்ள தகவல், ஒலிபரப்பு அமைச்சகத்தின் ஊடகப்பிரிவினருடன், டாக்டர்.எல்.முருகன் ஆய்வு மேற்கொண்டார்
மத்திய தகவல், ஒலிபரப்புத்துறை, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர்.எல்.முருகன், ஜம்முவில் உள்ள தகவல், ஒலிபரப்பு அமைச்சகத்தின் ஊடகப் பிரிவினருடன், 2022, ஆகஸ்ட் 28 அன்று நடைபெற்ற ஆய்வுக் கூட்டத்துக்கு தலைமை தாங்கினார்.
கிராமப்புற மக்களை சென்றடைவதற்கான சிறந்த ஊடகமாக வானொலி இருப்பதாக குறிப்பிட்ட அமைச்சர், அகில இந்திய வானொலியும், தொலைக்காட்சியும், அரசின் ஊடக விளம்பரத்துடன், வருவாய் ஈட்டுவதிலும் கவனம் செலுத்த வேண்டும் என்று வலியுறுத்தினார்.
இந்த சந்திப்பின்போது, ஜம்முவிலுள்ள தகவல், ஒலிபரப்பு அமைச்சகத்தின் அனைத்து ஊடகப் பிரிவுகளும் காதியின் பயன்பாட்டை ஊக்குவிக்க வேண்டும் என்றும், ஒருமுறை மட்டுமே பயன்படுத்தும் பிளாஸ்டிக் பயன்பாட்டை தவிர்க்க வேண்டும் என்றும் அமைச்சர் அறிவுறுத்தினார்.
மேலும், இந்த சந்திப்பின்போது, பிரதமர் திரு.நரேந்திர மோடியின், மனதில் குரல் நிகழ்ச்சியை, சமூக ஊடகங்கள் மற்றும் பிற பயனுள்ள முக்கிய வழிகள் வாயிலாக விளம்பரப்படுத்தும்படி அவர் கேட்டுக் கொண்டார்.
இந்தக் கூட்டத்தில் மண்டல கூடுதல் இயக்குநர் திரு.ராஜீந்தர் சௌத்ரி, ஜம்மு - காஷ்மீர் பத்திரிகை தகவல் அலுவலகம், மக்கள் தொடர்பு அலுவலகம் ஆகியவற்றால் மேற்கொள்ளப்பட்டு வரும் ஊடக நடவடிக்கைகள் தொடர்பாக விளக்கமளித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855076
பிரதமர் அலுவலகம்
கேலோ இந்தியா விளையாட்டுப் போட்டிகளின் மூன்றாவது பதிப்பின் துவக்க விழாவில் பிரதமர் ஆற்றிய உரையின் தமிழாக்கம்
உத்தரப்பிரதேச முதல்வர் திரு யோகி ஆதித்யநாத் அவர்களே, மத்திய விளையாட்டுத் துறை அமைச்சர் திரு அனுராக் தாக்கூர் அவர்களே, எனது அமைச்சரவை நண்பர் திரு நிசித் பிரமாணிக் அவர்களே, உத்தரப்பிரதேச துணை முதல்வர் திரு பிரிஜேஷ் பதக் அவர்களே, இதர பிரமுகர்களே. விடுதலையின் அமிர்தப் பெருவிழா கொண்டாட்டங்களின் போது கேலோ இந்தியா பல்கலைக்கழக விளையாட்டுப் போட்டிகளின் மூன்றாவது பதிப்பு நடைபெறுவதால் இந்த நிகழ்வு கூடுதல் சிறப்பு பெறுகிறது. நாட்டின் இளைஞர்களிடையே குழு உணர்வை மேம்படுத்துவதிலும், 'ஒரே பாரதம், உன்னத பாரதம்' என்ற உணர்வை வலுப்படுத்துவதிலும் இந்தப் போட்டி சிறந்த ஊடகமாகத் திகழ்கிறது. இந்தப் போட்டிகளில் பங்கேற்கும் வீரர்கள், வாழ்நாள் முழுவதும் போற்றும் வகையிலான அனுபவத்தோடு திரும்புவார்கள் என்பதில் ஐயமில்லை.
நண்பர்களே,
இந்தியாவில் கடந்த 9 ஆண்டுகளில் விளையாட்டுகளின் புதிய யுகம் தொடங்கியுள்ளது. இது, உலகளவில் இந்தியாவை மிகப்பெரிய விளையாட்டு சக்தியாக மாற்றுவது மட்டுமல்லாமல், விளையாட்டுகளின் வாயிலாக சமூக வளர்ச்சிக்கான புதிய காலமாகவும் இது அமைந்துள்ளது. முந்தைய அரசுகள் விளையாட்டுகளுக்கு உரிய முக்கியத்துவம் அளிக்கவில்லை. விளையாட்டு சார்ந்த உள்கட்டமைப்பில் கவனம் செலுத்தப்படாமல், வீரர்களின் தேவைகள் நிறைவேற்றப்படாமல் இருந்தது. எனவே ஊரக மற்றும் கிராமங்களில் வசிக்கும் குழந்தைகள் விளையாட்டுகளில் வெற்றி பெற முடியாத நிலை இருந்து வந்தது. ஆனால் இன்று வாழ்க்கையில் முன்னேறுவதற்கான அனைவரையும் ஈர்க்கும் தொழிலாக விளையாட்டு மாறி உள்ளது. கேலோ இந்தியா திட்டம் இதில் முக்கியப் பங்கு வகித்துள்ளது.
நண்பர்களே,
காமன்வெல்த் போட்டிகளின் போது நடைபெற்ற ஊழல் சம்பவம், விளையாட்டுத் துறையில் முந்தைய அரசுகளின் செயல்பாடுகளுக்கு சிறந்த உதாரணம். நகர்ப்புற விளையாட்டு உள்கட்டமைப்பிற்காக முந்தைய அரசுகள் ஆறு ஆண்டுகளில் 300 கோடி ரூபாய் செலவு செய்தன. ஆனால் எங்களது அரசு கேலோ இந்தியா திட்டத்தின் கீழ் விளையாட்டு உள்கட்டமைப்பிற்காக சுமார் 3000 கோடி ரூபாயை செலவு செய்துள்ளது. கேலோ இந்தியா போட்டிகளில் இதுவரை 30,000 வீரர்கள் பங்கேற்றிருப்பதை அறிந்து மகிழ்ச்சி அடைகிறேன். மிக முக்கியமாக, 1500 வீரர்கள் கண்டறியப்பட்டு அவர்களுக்கு நிதி உதவி வழங்கப்பட்டுள்ளது. நவீன விளையாட்டு அகாடமிகளிலும் அவர்களுக்கு சிறந்த பயிற்சி அளிக்கப்படுகிறது. ஒன்பது ஆண்டுகளுக்கு முன்பு இருந்ததை விட மூன்று மடங்கு அதிகமானத் தொகை விளையாட்டுக்காக இந்த ஆண்டு மத்திய நிதிநிலை அறிக்கையில் அறிவிக்கப்பட்டுள்ளது.
கேலோ இந்தியா திட்டத்தில் பெண்களும் கலந்து கொள்வது கூடுதல் மகிழ்ச்சி அளிக்கிறது. நாட்டில் பல்வேறு நகரங்களில் கேலோ இந்தியா மகளிர் போட்டிகள் நடைபெறுகின்றன. 23,000 மகளிர் தடகள வீராங்கனைகள் இதில் கலந்து கொள்வதாக அறிகிறேன். கேலோ இந்தியா பல்கலைக்கழக விளையாட்டுப் போட்டிகளிலும் ஏராளமான வீராங்கனைகள் பங்கேற்கின்றனர். அவர்களுக்கு எனது நல்வாழ்த்துகள்.
ஒரு வெற்றியாளர் விளையாட்டு உணர்வையும், கண்ணியத்தையும் கடைபிடிக்கும் போது தான் சிறந்த வீரராகிறார். ஒருவரது செயல்களால் சமூகம் எழுச்சி பெறும் போதுதான், வெற்றியாளர் தலைசிறந்த வீரராகிறார். எனவே விளையாடும்போது நீங்கள் அனைவரும் இந்தக் கருத்தை நினைவில் கொள்ள வேண்டும். மீண்டும் ஒருமுறை உங்கள் அனைவருக்கும் நல்வாழ்த்துகளைத் தெரிவித்துக் கொள்கிறேன். நன்றி!
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
உயிரி-தொழில்நுட்பத் துறையின் சார்பிலும், அதன் தன்னாட்சி பெற்ற 18 அமைப்புகள் சார்பிலும், பொதுத் துறை நிறுவனங்கள் சார்பிலும் மேற்கொள்ளப்பட்டுள்ள ஆராய்ச்சிப் பணிகள் குறித்து இயக்குநர்கள் மற்றும் துறைத் தலைவர்களுடன் மத்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் இன்று காணொளி மூலம் ஆய்வு நடத்தினார். நோய் எதிர்ப்பு அணுக்களைக் கண்டறியும் உபகரணத் தொகுப்புகளைக் கண்டறிதல், பி.சி.ஆர். அடிப்படையிலான நோய்க்குறி கண்டறியும் உபகரணத் தொகுப்புகள் உருவாக்குதல், கோவிட்-19க்கான தடுப்பூசிகள் உருவாக்குதல் ஆகியவற்றை `மேக் இன் இந்தியா' என்ற இந்தியாவிலேயே தயாரித்தல் திட்டத்தின் கீழ் செய்வதற்கான பணிகளை துரிதப்படுத்துமாறு அமைச்சர் கேட்டுக்கொண்டார்.
மிகவும் லேசான அறிகுறிகள் உள்ள அல்லது அறிகுறிகளுக்கு முந்தைய நிலையில் உள்ள நோயாளிகளை வீடுகளிலேயே தனிமைப்படுத்தி வைப்பதற்கான வழிகாட்டுதல்களை மத்திய சுகாதாரம் மற்றும் குடும்ப நல அமைச்சகம் வெளியிட்டுள்ளது. வீடுகளிலேயே தனிமைப்படுத்தல் நிலையில் இருப்பதற்கான வசதி உள்ளவர்கள், அவ்வாறே இருப்பதற்கான வாய்ப்பைத் தேர்வு செய்யலாம். கோவிட்-19 நோய்த் தாக்குதல் இருப்பதாக சந்தேகத்துக்கு உரியவர்கள் அல்லது நோய்த் தாக்குதல் உறுதி செய்யப்பட்டவர்களைக் கையாள்வது தொடர்பாக 2020 ஏப்ரல் 7 ஆம் தேதி மத்திய சுகாதாரம் மற்றும் குடும்ப நல அமைச்சகம் வெளியிட்ட வழிகாட்டுதல்களுடன் சேர்த்து இவற்றையும் கடைபிடிக்க வேண்டும். இந்த வழிகாட்டுதல்களைப் பின்வரும் இணையதள சுட்டியில் காணலாம்.
https://www.mohfw.gov.in/pdf/GuidelinesforHomeIsolationofverymildpresymptomaticCOVID19cases.pdf
கோவிட்-19 பாதிப்புக்கு அங்கீகரிக்கப்பட்ட சிகிச்சை முறைகள் இப்போதைக்கு எதுவும் இல்லை என்றும், பிளாஸ்மா சிகிச்சையும் அதில் அடங்கும் என்றும் ஏற்கெனவே இந்திய மருத்துவ ஆராய்ச்சிக் குழுமம்  தெளிவுபடுத்தியுள்ளது. பிளாஸ்மா சிகிச்சை முறையும் பரிசோதனைக்குரிய சிகிச்சை முறைகளில் ஒன்றாக உள்ளது. இருந்தபோதிலும், இதை ஒரு சிகிச்சை முறையாகப் பயன்படுத்தலாமா என்பதற்கான ஆதாரம் எதுவும் இதுவரை கிடைக்கவில்லை. இதன் செயல் திறனை மதிப்பீடு செய்ய இந்திய மருத்துவ ஆராய்ச்சிக் குழுமம் சார்பில் தேசிய அளவில் ஆய்வு மேற்கொள்ளப் பட்டுள்ளது. அந்த ஆய்வு முடிந்து, அறிவியல்பூர்வ ஆதாரம் கிடைக்கும் வரையில், ஆராய்ச்சி மற்றும் சோதனை அடிப்படையிலான தேவைகளைத் தவிர மற்ற வகையில் இந்த நடைமுறையைப் பயன்படுத்தக் கூடாது என்று தெளிவுபடுத்தப் பட்டுள்ளது. உண்மையில், பிளாஸ்மா சிகிச்சை அளிப்பது உயிருக்கு ஆபத்தை ஏற்படுத்தும் சிக்கல்களையும் ஏற்படுத்தும் வாய்ப்பு உள்ளது. ஆய்வு தொடர்பான விஷயங்களைத் தவிர, பிளாஸ்மா சிகிச்சையை பயன்படுத்துவதற்கான விரிவான வழிகாட்டுதல்களை இந்திய மருத்துவ ஆராய்ச்சிக் குழுமம் ஏற்கெனவே வெளியிட்டுள்ளது.
இன்றைய நிலவரத்தின்படி ஏற்கெனவே நோய்த் தாக்குதல் இருந்து, கடந்த 28 நாட்களாக புதிய பாதிப்பு ஏதும் இல்லாத நிலையில் 17 மாவட்டங்கள் இருந்தன. நேற்றில் இருந்து இந்தப் பட்டியலில் புதிகாக இரண்டு மாவட்டங்கள் இடம் பெற்றுள்ளன. பட்டியலில் இருந்து ஒரு மாவட்டம் நீக்கப்பட்டுள்ளது. எனவே புதிய பாதிப்பு இல்லாத மாவட்டங்களின் எண்ணிக்கை 18 ஆக உயர்ந்துள்ளது. மேற்குவங்கத்தில் காலிம்போங், கேரளாவில் வயநாடு மாவட்டங்கள் இந்தப் பட்டியலில் இடம் பிடித்துள்ள நிலையில், பிகாரின் லாக்கிஸ்சரய் மாவட்டம் பட்டியலில் இருந்து வெளியேறியுள்ளது.
இப்போதைய நிலவரத்தின்படி நோய்த் தாக்குதல் ஏற்பட்டவர்களில் 6,868 பேர் குணமாகியுள்ளனர். இது 23.3 சதவீதமாகும். நாட்டில் 29,435 பேருக்கு கோவிட்-19 தாக்குதல் இருப்பதாக உறுதி செய்யப்பட்டுள்ளது.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,459 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 40,177 பேர் கொவிட் தொற்றால் பாதிக்கப்பட்டுள்ளனர். இது 0.09 சதவீதமாகும்.
தொற்றிலிருந்து மீண்டவர்களின் விகிதம் 98.73 சதவீதம்.
கடந்த 24 மணி நேரத்தில் 7,698 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,43,84,955 பேர்.
கடந்த 24 மணி நேரத்தில் 3,720 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 2.47% வாராந்திர பாதிப்பு விகிதம் 3,46% இதுவரை மொத்தம் 92.70 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,50,735 பரிசோதனைகள் நடத்தப்பட்டுள்ளன.
மத்திய அமைச்சரவை
பாரம்பரிய மருத்துவ முறை துறையில் இந்தியா மற்றும் கொலம்பியா இடையேயான புரிந்துணர்வு ஒப்பந்தம் – மத்திய அமைச்சரவை ஒப்புதல்
இந்திய பாரம்பரிய மருத்துவ துறையை அமைக்க ஒத்துழைப்பு வழங்க இந்தியா மற்றும் கொலம்பியா இடையேயான புரிந்துணர்வு ஒப்பந்தம் கையெழுத்திட பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது உள்ளது. கொலம்பியாவில் இந்தியப் பாரம்பரிய மருத்துவ முறையையை ஊக்குவிக்கவும் பரப்பவும் இது உதவும்.
(புரிந்துணர்வு ஒப்பந்தத்தினால், பாரம்பரிய மருத்துவ முறையில் மருத்துவர்களுக்கு பயிற்சி அளிக்க நிபுணர்கள் பரிமாற்றம் மற்றும் விரிவான ஆய்வு நடத்தவும் இந்த புரிந்துணர்வு ஒப்பந்தம் வழிவகுக்கும். இதனால், மருந்து தொடர்பான வளர்ச்சியில் புதிய கண்டுபிடிப்புகள் மற்றும் பாரம்பரிய மருத்துவ நடைமுறை பெருகும் என்று எதிர்பார்க்கப்படுகிறது.
புவி அறிவியல் அமைச்சகம்
தட்பவெப்ப நிலை மற்றும் பருவநிலை ஆராய்ச்சி, மாதிரி, கூர்ந்து நோக்கும் அமைப்புகள் மற்றும் பணிகள் தொடர்பான விரிவான திட்டத்தை செயல்படுத்த அமைச்சரவை ஒப்புதல்
தட்பவெப்ப நிலை மற்றும் பருவநிலை ஆராய்ச்சி, மாதிரி, கூர்ந்து நோக்கும் அமைப்புகள் மற்றும் பணிகள் தொடர்பான, 9 துணைத் திட்டங்கள் அடங்கிய விரிவான திட்டத்தை தொடர்ந்து செயல்படுத்த, பிரதமர் திரு. நரேந்திர மோடி தலைமையில் புதுதில்லியில் இன்று கூடிய பொருளாதார விவகாரங்களுக்கான அமைச்சரவைக் குழு ஒப்புதல் அளித்தது. இவை ரூ.1450 கோடி செலவில் செயல்படுத்தப்படும். இந்தத் திட்டங்கள் இந்திய வானிலைத் துறை, வெப்பமண்டலம் சார்ந்த வானிலைக்கான இந்திய நிறுவனம், நடுத்தர அளவு வானிலை கணிப்புக்கான தேசிய மையம், கடல்சார் தகவல் சேவைக்கான இந்திய தேசிய மையம் ஆகிய நிறுவனங்கள் வாயிலாக மத்திய புவி அறிவியல் அமைச்சகம் இந்தத் திட்டங்களை செயல்படுத்தவுள்ளது.
காற்றின்மூலம் பரவும் நோய்களைப் பற்றிய ஆராய்ச்சி செய்வதற்கான தேசிய அமைப்பை ரூ.130 கோடி செலவில், 2020-2021ஆம் ஆண்டில் நிறுவுவதற்கும் அமைச்சரவை ஒப்புதல் அளித்துள்ளது.
வானிலை, பருவநிலை மற்றும் பெருங்கடல் தொடர்பான கணிப்புகள், அவைசார்ந்த தகவல்களை அளிக்கும் பணிகள் ஆகியவற்றை மேம்படுத்துவதற்கு இந்தத் திட்டம் பயன்படும்.
பிரதமர் அலுவலகம்
கிர்லோஸ்கர் பிரதர்ஸ் லிமிட்டெட் நிறுவனத்தின் நூற்றாண்டு கொண்டாட்டங்களில் பிரதமர் பங்கேற்பு கேபிஎல் நிறுவனத்தின் 100 ஆண்டுகள் நினைவு தபால் தலையை வெளியிட்டார்
இந்த பத்தாண்டு இந்திய தொழில்முனைவோருக்கானதாக இருக்கும் : பிரதமர்
“நோக்கத்துடன் சீர்திருத்தம், நேர்மையுடன் செயல்படுங்கள், தீவிரத்துடன் மாற்றங்கள்” என்பதே எங்களது அணுகுமுறை
புதுதில்லியில் இன்று  நடைபெற்ற கிர்லோஸ்கர் பிரதர்ஸ் லிமிட்டெட்  நிறுவனத்தின் நூற்றாண்டு விழா கொண்டாட்டங்களில் பிரதமர் திரு. நரேந்திர மோடி பங்கேற்றார். கேபிஎல் நிறுவனத்தின் 100 ஆண்டுகள் நிறைவைக் குறிக்கும் தபால்தலை ஒன்றையும் பிரதமர் வெளியிட்டார். நிகழ்ச்சியில் “யன்திரிக் கி யாத்ரா – எந்திரங்களை உருவாக்கிய மனிதர்” என்ற தலைப்பிலான கிர்லோஸ்கர் பிரதர்ஸ் நிறுவனர் காலஞ்சென்ற திரு.லக்ஷ்மன்ராவ் கிர்லோஸ்கர் வாழ்க்கை வரலாற்றின் இந்தி மொழி நூலையும் பிரதமர் வெளியிட்டார்.
100 ஆண்டுகள் நிறைவைக் கொண்டாடும் கிர்லோஸ்கர் பிரதர்ஸ் லிமிட்டெட் நிறுவனத்திற்கு பாராட்டுத் தெரிவித்த பிரதமர், துணிச்சலுடன் செயல்படும் உணர்வு, புதிய துறைகளில் விரிவாக்கம் செய்தல் ஆகியன இன்றளவும் இந்தியாவின் ஒவ்வொரு தொழில்முனைவோரின் அடையாளமாக உள்ளது என்று கூறினார். நாட்டின் மேம்பாட்டிற்காக பொறுமையின்றி பாடுபடும் இந்திய தொழில்முனைவோர் தங்களது திறன்களையும் வெற்றிகளையும் விரிவாக்குவதிலும் விரைந்து செயல்படுகின்றனர் என்றார்.
“இன்று புத்தாண்டிலும், புதிய பத்தாண்டிலும் நுழையும் நிலையில், இந்தப் பத்தாண்டு இந்திய தொழில்முனைவோருக்கானது என்று கூறுவதில் எனக்கு எவ்விதத் தயக்கமும் இல்லை” என்று கூறினார் பிரதமர்.
இந்தியாவுக்கும், இந்தியர்களுக்கும் தொழில்துறையினருக்கும் அரசு இடையூறாக இல்லாமல் தோழனாக செயல்படும்போதுதான் நாட்டு மக்களின் ஆற்றல் முன்னணி நிலைக்கு வரும் என்று பிரதமர் கூறினார்.
‘நோக்கத்துடன் சீர்திருத்தம், நேர்மையுடன் செயல்படுங்கள், தீவிரத்துடன் மாற்றங்கள்’ என்பதுவே கடந்த சில ஆண்டுகளாக நமது அணுகுமுறையாக இருந்து வருகிறது. தொழில் ரீதியிலும், நடைமுறைகளால் இயக்கப்படுவதுமான ஆளுகையைக் கொண்டுவர நாம் முயற்சி மேற்கொண்டுள்ளோம். கடந்த 5 ஆண்டுகளில் நேர்மையுடனும் முழுமையான வெளிப்படைத்தன்மையுடனும் உழைப்பதற்கு ஏற்ற சூழ்நிலை நாட்டில் நிலவுகிறது. இதனால் பெரிய இலக்குகளை நிர்ணயிக்கவும் அவற்றை உரிய காலத்தில் அடைய முடியும் என்ற தைரியம் நாட்டுக்கு ஏற்பட்டுள்ளது.
“2018-19வது நிதியாண்டில் யுபிஐ மூலம் சுமார் 9 லட்சம் கோடி ரூபாய் பரிவத்தனை நடைபெற்றுள்ளது. இந்த நிதியாண்டில் டிசம்பர் மாதம் வரை மட்டுமே 15 லட்சம் கோடி ரூபாய் பரிவர்த்தனைகள் யுபிஐ மூலம் நடைபெற்றுள்ளன. இதிலிருந்து நாடு எவ்வளவு விரைவாக டிஜிட்டல் பரிவர்த்தனைகளை மேற்கொண்டு வருகிறது என்பதை நாம் அனுமானிக்க இயலும். உஜாலா திட்டம் நேற்றுடன் ஐந்தாண்டுகளை நிறைவு செய்துள்ளது. நாடெங்கும் 36 கோடிக்கும் கூடுதலான எல்இடி பல்புகள் விநியோகிக்கப்பட்டுள்ளன என்பது அனைவருக்கும் மன நிறைவு அளிக்கும் விஷயம் ஆகும்” என்று பிரதமர் கூறினார்.
“இந்தியாவில் உற்பத்தி செய்வோம் இயக்கத்தின் வெற்றிக் கதைகள் நமது தொழில்துறையினரின் வலுவைக் குறிப்பவையாக உள்ளன. இந்தியத் தொழில்துறையின் ஒவ்வொரு பிரிவிலிருந்தும் இத்தகைய வெற்றி கதைகள் வரவேண்டும் என நான் விரும்புகிறேன்” என்றும் பிரதமர் குறிப்பிட்டார்.
பிரதமர் அலுவலகம்
குஜராத் புத்தாண்டு தினத்தையொட்டி அனைத்து குஜராத் மக்களுக்கும் பிரதமர் வாழ்த்து
குஜராத் புத்தாண்டு தினத்தையொட்டி அனைத்து குஜராத் மக்களுக்கும் பிரதமர் திரு.நரேந்திர மோடி வாழ்த்துத் தெரிவித்துள்ளார். இப்புத்தாண்டு அனைவரது வாழ்க்கையிலும் ஒளியேற்றி முன்னேற்றப் பாதைக்கு கொண்டு செல்லும் என்று அவர் வாழ்த்தியுள்ளார். குஜராத் எப்பொழுதும் சாதனைகளின் புதிய உயரத்தை அடையட்டும் என்றும் அவர் வாழ்த்துத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
"அனைத்து குஜராத் மக்களுக்கும் புத்தாண்டு வாழ்த்துக்கள்...!!
இன்றிலிருந்து தொடங்கும் புத்தாண்டு உங்கள் வாழ்வில் ஒளியேற்றி உங்களை முன்னேற்றப் பாதையில் இட்டுச் செல்லட்டும்.... புதிய தீர்மானங்கள், புதிய உத்வேகங்கள் மற்றும் புதிய இலக்குகளுடன், குஜராத் எப்போதும் சாதனைகளின் உச்சத்தில் உயரும் என்ற நம்பிக்கையுடன் புத்தாண்டு வாழ்த்துக்கள்" என்று குறிப்பிட்டுள்ளார்.
புவி அறிவியல் அமைச்சகம்
டவ்-தே" புயலின் காரணமாக குஜராத் மற்றும் சௌராஷ்டிரா பகுதிகளில் லேசானது முதல் கன முதல் மிக கனமழை வரை பெய்யக்கூடும்
இந்திய வானிலைத் துறையின் தேசிய வானிலை முன்னறிவிப்பு மையத்தின் படி: 
சௌராஷ்டிரா மீது "டவ்-தே" புயலின் தாக்கம் குறித்த மணி வாரியான தகவல்கள்(Visitor Counter : 97
பெருநிறுவனங்கள் விவகாரங்கள் அமைச்சகம்
பணமதிப்பிழப்பு நடவடிக்கையின் போது மேற்கொள்ளப்பட்ட சில முறைகேடு நடவடிக்கைகளில் பங்கு வகித்ததற்காக ஹைதராபாத்தில் பட்டய கணக்காளர் ஒருவரை எஸ்.எஃப்.ஐ.ஓ கைது செய்தது
கார்ப்பரேட் விவகாரங்கள் அமைச்சகத்தின் தீவிர மோசடி புலனாய்வு அலுவலகத்தின்  அதிகாரிகள், மும்பை காவல்துறை ஆணையருடன் இணைந்து, நித்யாங்க் இன்ஃப்ராபவர் அண்ட் மல்டிவென்ச்சர்ஸ் பிரைவேட் லிமிடெட் நிறுவனத்தின் மீதான வழக்கு தொடர்பாக வழங்கப்பட்ட சம்மனை மதிக்கத் தவறியதற்காக 13.9.2023 அன்று பட்டயக் கணக்காளர் திரு நளின் பிரபாத் பஞ்சலை கைது செய்தனர்.
பணமதிப்பிழப்பு நடவடிக்கையின் போது நித்தியங்க் இன்ஃப்ராபவர் அண்ட் மல்டிவென்ச்சர்ஸ் பிரைவேட் லிமிடெட் நிறுவனத்தின் பங்கு குறித்து எஸ்.எஃப்.ஐ.ஓ அதிகாரிகள் விசாரணை நடத்தினர். அதன் அடிப்படையில் அந்த நிறுவனம் மற்றும் சில தனிநபர்களுக்கு எதிராக சிறப்பு நீதிமன்றம் – 8-ல் வழக்குத் தொடரப்பட்டது. சம்மன் அனுப்பப்பட்டும், பாஞ்சால், ஹைதராபாத் சிறப்பு நீதிமன்றத்தில் ஆஜராகவில்லை. ஹைதராபாத் சிறப்பு நீதிமன்றம் பிறப்பித்த, ஜாமீனில் வெளிவர முடியாத கைது வாரண்ட்டின்படி அவர் கைது செய்யப்பட்டு, 13.09.2023 அன்று ஹைதராபாத்தில் உள்ள சிறப்பு நீதிமன்றத்தில் ஆஜர்படுத்தப்பட்டு நீதிமன்றக் காவலில் வைக்கப்பட்டார்.
----
ANU/SM/PLM/KPG
(Visitor Counter : 51
பிரதமர் அலுவலகம்
காபூலில் உள்ள கார்டே பர்வான் குருத்வாரா மீது நடத்தப்பட்ட கோழைத்தனமான தாக்குதலுக்கு பிரதமர் கண்டனம்
ஆப்கானிஸ்தானின் காபூலில் உள்ள கார்டே பர்வான் குருத்வாரா மீது நடத்தப்பட்ட கோழைத்தனமான பயங்கரவாத தாக்குதலுக்கு பிரதமர் திரு நரேந்திர மோடி கண்டனம் தெரிவித்துள்ளார். பக்தர்களின் பாதுகாப்பு மற்றும் நலனுக்காகவும் அவர் பிரார்த்தனை செய்துள்ளார்.
பிரதமர் வெளியிட்டுள்ள டுவிட்டர் பதிவில் செய்துள்ளார்;
"காபூலில் உள்ள கார்டே பர்வான் குருத்வாரா மீது நடத்தப்பட்ட கோழைத்தனமான பயங்கரவாதத் தாக்குதலால் அதிர்ச்சியடைந்தேன். இந்த காட்டுமிராண்டித்தனமான தாக்குதலை நான் கண்டிக்கிறேன், மேலும் பக்தர்களின் பாதுகாப்பு மற்றும் நல்வாழ்வுக்காக பிரார்த்திக்கிறேன்."
அறிவியல் மற்றும் தொழில்நுட்பத்துறை
பெருங்காயம், குங்குமப்பூவின் உற்பத்தியை அதிகரிக்க நடவடிக்கைகள்
இமாலயன் உயிரி ஆதார தொழில்நுட்ப நிறுவனமும், இமாச்சலப்பிரதேச மாநிலத்தின் வேளாண் துறையும் இணைந்து குங்குமப்பூ மற்றும் பெருங்காயத்தின் உற்பத்தியை அதிகரிக்க நடவடிக்கைகள் மேற்கொண்டுள்ளன. இந்தக் கூட்டிணைப்பு இமாச்சலப்பிரதேச விவசாயிகளின் வருவாயை அதிகரித்து வாழ்வாதாரத்தை மேம்படுத்துவதோடு ஊரக வளர்ச்சிக்கும் உதவும். இந்தப் பயிர்களை பெரிய அளவில் பயிரிடுவதற்காக நவீன வசதிகளுடன் கூடிய திசு வளர்ப்பு சோதனைக் கூடமும் அமைக்கப்பட உள்ளது.
மேலும் விவரங்களுக்கு :
தேர்தல் ஆணையம்
தமிழகம் உள்ளிட்ட ஐந்து மாநிலங்களைச் சேர்ந்த மாநிலங்களவை உறுப்பினர்களுக்கான தேர்தல் அறிவிப்பு
தமிழகம் உள்ளிட்ட 5 மாநிலங்களில் பல்வேறு காரணங்களால் காலியாக உள்ள 6 மாநிலங்களவை உறுப்பினர்களின் பணியிடத்தை நிரப்புவதற்கான தேர்தல் தேதி அறிவிக்கப்பட்டுள்ளது.
தமிழகத்தைச் சேர்ந்த மாநிலங்களவை உறுப்பினர்களான திரு கே பி முனுசாமி, திரு. ஆர். வைத்திலிங்கம் ஆகியோர் கடந்த மே 7-ஆம் தேதி தங்கள் பதவியை ராஜினாமா செய்தனர். இதேபோல மேற்கு வங்கம், அசாம், மத்தியப் பிரதேசத்திலும் தலா ஒருவர் ராஜினாமா செய்து, மகாராஷ்டிராவில் உறுப்பினர் ஒருவர் உயிரிழந்ததால் மொத்தம் 6 மாநிலங்களவை உறுப்பினர் பதவிகள் தற்போது காலியாக உள்ளன. இந்த இடங்களுக்கான தேர்தல் தற்போது அறிவிக்கப்பட்டுள்ளது.
இதன்படி, அக்டோபர் 4-ஆம் தேதி  காலை 9 மணி முதல் மாலை 4 மணி வரை தேர்தல் நடைபெறும். அன்று மாலை 5 மணிக்கு வாக்குகள் எண்ணப்படும். தேர்தலுக்கான அறிவிப்பு செப்டம்பர் 15  அன்று வெளியிடப்படும். வேட்பு மனுக்களைத் தாக்கல் செய்வதற்கான கடைசி நாள் செப்டம்பர் 22 . வேட்புமனுக்கள் செப்டம்பர் 23  அன்று பரிசீலனை செய்யப்படும். வேட்பு மனுக்களைத் திரும்பப் பெறுவதற்கான கடைசி தேதி செப்டம்பர் 27  ஆகும்.
கொவிட் நெறிமுறைகளைப் பின்பற்றி இந்தத் தேர்தலை நடத்தும்படி, தேர்தல் ஆணையம் உத்தரவிட்டுள்ளது.
தேர்தல் நடத்துவதற்கான ஏற்பாடுகளின் போது கொவிட்-19 கட்டுப்பாட்டு நடவடிக்கைகள் தொடர்பான விதிமுறைகள் பின்பற்றப்படுவதை உறுதி செய்வதற்காக சம்பந்தப்பட்ட மாநிலங்களைச் சேர்ந்த மூத்த அதிகாரி ஒருவரை நியமிக்குமாறு 5 மாநில அரசுகளின் தலைமைச் செயலாளர்களுக்கு ஆணையம் உத்தரவிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1753444
பாதுகாப்பு அமைச்சகம்
குடியரசுத் தலைவர் திருமதி திரௌபதி முர்மு 'அஸ்மிதா' கொண்டாட்ட நிகழ்ச்சியில் பங்கேற்பு- ராணுவ வீரர்களின் மனைவியர் நலச்சங்க முன்னெடுப்பு
புதுதில்லி மானேக்ஷா மையத்தில், ராணுவ வீர்ர்களின் மனைவியர் நலச்சங்கம் சார்பில், 'அஸ்மிதா – ராணுவ வீரர்களின் மனைவியர்களின் எழுச்சியூட்டும் கதைகள்' இரண்டாவது பகுதி நடைபெற்றது. பல்வேறு சவால்களை கடந்து, விடாமுயற்சி மற்றும் மீள்திறன் மூலம், பல்வேறு துறைகளில் தங்களுக்கென ஒரு இடத்தை உருவாக்கிய ராணுவ வீரர்களின் மனைவியரின் உத்வேகமூட்டும் கதைகளைப் பகிர்ந்து கொள்ள இந்த நிகழ்வுக்கு ஏற்பாடு செய்யப்பட்டது.
இந்நிகழ்வில் சிறப்பு விருந்தினராக குடியரசுத் தலைவர் திருமதி திரௌபதி முர்மு கலந்து கொண்டார். குடியரசு துணைத்தலைவரின் மனைவி டாக்டர் சுதேஷ் தன்கர் மற்றும் வெளியுறவு மற்றும் கலாச்சாரத்துறை இணை அமைச்சர் திருமதி மீனாட்சி லேகி ஆகியோர் சிறப்பு விருந்தினர்களாக கலந்து கொண்டனர். ராணுவ வீரர்களின் மனைவியர் நலச்சங்கத் தலைவர் திருமதி அர்ச்சனா பாண்டே தலைமை விருந்தினராகக் கலந்து கொண்டார்.
ராணுவ வீரர்களின் மனைவியர் நலச்சங்கம் என்பது இராணுவ வீரர்களின் வாழ்க்கைத் துணைவி, குழந்தைகள் மற்றும் அவர்கள் சார்ந்தவர்களின் நலனுக்காக செயல்படும் ஒரு சங்கமாகும். இச்சங்கம் 1966 ஆகஸ்ட் 23 அன்று தில்லி நிர்வாகத்தின் சங்கங்களின் பதிவாளரிடம் ஒரு நலச் சங்கமாக அதிகாரப்பூர்வமாக பதிவு செய்யப்பட்டது. இன்று இது நாட்டின் மிகப்பெரிய தன்னார்வத் தொண்டு நிறுவனங்களில் ஒன்றாக பெருமை கொள்கிறது.
'அஸ்மிதா' என்பது துணிச்சலான ராணுவ வீரர்களின் மனைவியர் மற்றும் சாதனையாளர்களுக்கு வழங்கப்பட்ட ஒரு தளமாகும். இது பயங்கரமான சவால்களை எதிர்கொண்டு இன்னும் தலைநிமிர்ந்து நின்ற துணிச்சலான பெண்களின் போராட்டத்திற்கான மரியாதையாகும்.
'அஸ்மிதா'வின் முதல் பகுதி 14 அக்டோபர் 2022 அன்று ஏற்பாடு செய்யப்பட்டது, பேச்சாளர்கள் வீரமங்கைகள், ராணுவ வீரர்களின் வாழ்க்கைத் துணைவிகள், கலைஞர்கள், மருத்துவர்கள், எழுத்தாளர்கள், புற்றுநோயிலிருந்து மீண்டவர்கள் மற்றும் முன்னாள் வீரர்கள் உள்ளிட்டோர். அதைத் தொடர்ந்து 11 பிப்ரவரி 2023 அன்று கொல்கத்தாவில் 'அஸ்மிதா புர்பா' நடைபெற்றது. இந்த இரண்டு நிகழ்வுகளும் மகத்தான வெற்றியைப் பெற்றன, மேலும் பல ராணுவ வீரர்களின் மனைவியர்களுக்கு அவர்களின் இலக்குகளை அடைய வழிகாட்டுதல் மற்றும் உத்வேகம் அளிக்கப்பட்டன. இது மேலும் 'அஸ்மிதா பகுதி 2' ஐ ஏற்பாடு செய்ய ராணுவ வீரர்களின் மனைவியர் நலச்சங்கத்திற்கு வழிவகுத்தது.
'அஸ்மிதா'வின் இந்தப்பகுதியில் திருமதி ஜெய பிரபா மஹ்தோ , டாக்டர் சஞ்சனா நாயர் , திருமதி வந்தனா மகாஜன் , திருமதி அம்ப்ரீன் ஜைதி , கேப்டன் யாஷிகா எச் தியாகி , கார்கில் போர் வீரர் உள்ளிட்டோர் கலந்துகொண்டனர்.
மேலும், இரண்டு விருந்தினர் பேச்சாளர்கள், மலையேற்ற வீராங்கனை திருமதி அருணிமா சின்ஹா மற்றும் பாரம்பரிய நடனக் கலைஞர் திருமதி ஆனந்த சங்கர் ஜெயந்த் ஆகியோரும் பார்வையாளர்களிடையே உரையாற்றினர். இந்த நிகழ்வின் மற்றொரு சிறப்பம்சமாக தொழில்முனைவோர் கண்காட்சி நடைபெற்றது. இது ராணுவ வீரர்களின் மனைவியரின் மிகச்சிறப்பான தொழில்முனைவோர் திறன்களை வெளிப்படுத்தியது. அங்கீகாரம் பெற்ற பேச்சாளர்களால் தொகுக்கப்பட்ட'அஸ்மிதா- ராணுவ வீரர்கள் மனைவியரின் உத்வேகமூட்டும் கதைகள்' பார்வையாளர்களை உற்சாகப்படுத்தியதுடன், அவர்களின் கனவுகளை நனவாக்கவும் தூண்டியது.